| Dokument oprettet 26. september 2022 / tk\_dh  Sag 2-2021-00644 – Dok. 553612 |
| --- |

# Beskæftigelsespotentialet blandt mennesker med handicap

46.000 personer med handicap ønsker et arbejde og kan begynde inden for 2 uger. Det indikerer tal i den seneste rapport fra VIVE om handicap og beskæftigelse.[[1]](#footnote-1)

Rapporten bygger på interviews med cirka 11.500 personer i alderen 16-64 år, hvoraf godt 2.700 har et handicap.

I kapitel 4 i rapporten undersøges ikke-beskæftigedes jobsøgning, ønsker om job og muligheden for at begynde på et job inden for 2 uger. Tallene kan blandt andet give et billede af, hvor stort det umiddelbare beskæftigelsespotentialet blandt ikke-beskæftigede med handicap er.

| Tabel 1: Antal personer med handicap, der ønsker job og kan begynde inden for 2 uger | |
| --- | --- |
| Søger job og kan begynde inden for 2 uger. | 33.012 |
| Søger ikke job, men ønsker job og kan begynde inden for 2 uger. | 13.031 |
| I alt | 46.043 |

Kilde: VIVE (2022), især figur 4.7, side 54, samt egne beregninger.

Tallene fra stikprøven på ca. 16.000 personer er opregnet/vægtet af VIVE

## Bemærkninger:

Der er medtaget personer, der svarer, at de kan starte inden for 2 uger, for at give et billede af, hvor mange der er ”tæt på arbejdsmarkedet” og hurtigt vil kunne være interessante i en job-sammenhæng.[[2]](#footnote-2)

Der er tale om antal personer (”hoveder”), ikke ”fuldtidspersoner”.

I en aktuel sammenhæng, hvor der mangler arbejdskraft, er 46.000 personer en betydelig størrelse. Der ligger et ikke uinteressant beskæftigelsespotentiale gemt her.

Blandt de 46.000 personer vil mange kunne arbejde på ordinære vilkår, men der vil også være en andel, som ønsker et fleksjob eller anden type job på særlige vilkår.[[3]](#footnote-3)

1. [”Handicap og beskæftigelse 2021”, VIVE (2022)](https://www.vive.dk/da/udgivelser/handicap-og-beskaeftigelse-2021-18275/) [↑](#footnote-ref-1)
2. De knap 8.700 personer med handicap, der søger job, men ikke kan starte inden 2 uger, er også en beskæftigelsesmæssig interessant gruppe. Vi har valgt ikke at lægge dem oven i de 46.000, da fokus i denne sammenhæng er potentialet ift. at afhjælpe akut mangel på hænder. [↑](#footnote-ref-2)
3. Ifølge VIVE-rapporten (figur 3.5, side 48) arbejder personer med handicap for næsten 80 %’s vedkommende i job på ordinære vilkår. Man kan dog ikke slutte til, at andelen i job på ordinære job så ville være den samme, hvis alle de ikke-beskæftigede med handicap kom i job. [↑](#footnote-ref-3)